আবেদনপত্রের শুরুতেই থাকবে তারিখের উল্লেখ যা একদম সাধারণ একটি বিষয়। আপনি যে তারিখে আবেদন করছেন, সেদিনের তারিখ আপনার চাকরির দরখাস্তের সবার উপরেই থাকবে।
যার বরাবর আপনার চাকরির দরখাস্ত প্রেরণ করছেন, উনার পদবী, বিভাগ, প্রতিষ্টানের নাম এবং অফিসের ঠিকানা নির্ভুলভাবে লেখার চেষ্টা করুন, যাতে নিয়োগকর্তা আপনার আবেদনপত্র পড়ার শুরুতেই এই ধারণা করেন যে, আপনি তাদের প্রকাশিত নিয়োগ শুরু থেকে শেষ পর্যন্ত মনোযোগ সহকারে পড়ে সবকিছু বুঝে আবেদন করেছেন।
কোন পদের জন্য আবেদন করছেন তা স্পষ্টভাবে আপনার চাকরির দরখাস্তের বিষয় হিসেবে উল্লেখ করুন, যাতে নিয়োগকর্তার আপনার আবেদনপত্র সর্টিং বা পদবী অনুযায়ী পৃথক করতে সুবিধা হয়।
দরখাস্তের বিষয় লেখা হয়ে গেলে, এবার মোট ০৩ টি অনুচ্ছেদে আপনার সম্পর্কে সংক্ষেপে এমন কিছু লিখুন যা নিয়োগকর্তাকে ইতিবাচকভাবে প্রভাবিত করতে সক্ষম হয়।